Vauauau
Gyerünk, kutyus, gyerünk!
Szeretsz…
Száguldani egy kutyavárosban?
Szereted…
Ha segítő mancsot nyújtanak?
Szereted…
A király kocsikat, léghajókat…
- És bicajokat? - Üdv Mancsvárosban!
Gyerünk, kutyus! Gyerünk!
Tényleg meg akarsz állni?
Dehogy!
Akkor gyerünk! Gyerünk, kutyus! Gyerünk!
GYERÜNK, KUTYUS, GYERÜNK!
„Kutyatlon – Első rész”
- Ez… muffin illat? - Ébresztő, Vau család!
Jaj, ne! Rossz hírt hozó muffinok?
Még rosszabb. Vészhelyzetmuffinok!
- Ma van a Kutyatlon! - Ma?
De nem úgy volt, hogy szombaton lesz?
Volt egy kis kavarodás.
Kiderült, hogy szombaton a Békatlon van.
De minden rendben, felkészülten várom.
De a Kutyatlonra még nem készültünk fel!
- Nem lehetne kicsit későbbre tolni? - Sajnos nem.
A Kutyatlon Nagykutyája nagyon szigorú,
és személyesen ellenőrzi az előkészületeket.
És ha nem lesz megelégedve…
átteszi a versenyt Vakarly Hillsbe!
A Terrier Ikrek városába?
- Igen, azt mondják, a városuk felkészült. - Ezt nem hagyhatjuk.
Mindenképp elintézem, hogy készen álljunk.
A városközpont feldíszítésével kezdem.
Én elkezdem előkészíteni a Versenypályát.
Én pedig szóval tartom Nagykutyát, amíg dolgoztok.
Mi innen az ágyból drukkolunk nektek.
Gyerünk, kutyusok, gyerünk!
Csahos Bukfenc közvetít élőben Plecsni robogójáról,
amin épp a városközpontba tartunk.
Örülök, hogy te fogod közvetíteni a versenyt.
- Nagyon jól csinálod! - Köszi.
Ami viszont kevésbé jó,
hogy párosunk épp trutyiba hajt.
Mit csináltok, Sajtoskekszi?
A cirkuszi mutatványunkat gyakoroljuk.
Banános pite. Fincsi.
De ma van a Kutyatlon,
és innen indul az egész verseny.
Fel kell takarítanunk, és fel kell díszítenünk a helyet.
Az tuti nem fog menni.
Minden banánkrémes.
Látod?
Itt a Nagykutya!
Figyelj, Kekszi!
Te nap mint nap megteszed a lehetetlent.
Ha bárki képes erre, akkor az te vagy.
Tudod mit? Igazad van!
Meg tudom csinálni!
Szuper! Mi addig eltereljük a figyelmét. Dudálj, ha kész vagy.
Ez pedig itt egy fa. Érdemes megszagolni.
Hm, ez a tölgyes aroma!
Csak nem arról próbálod elterelni a figyelmemet,
hogy még nem áll készen a város a versenyre?
Már miért ne állna készen?
- Még nem állunk készen. - Tessék?
Azaz még nem mutathatjuk meg, amíg nem mutatkoztunk be.
Vau Plecsni vagyok, a mancsvárosiak csapatfőnöke.
Én pedig Csahos Bukfenc,
a verseny kommentátora.
Örvendek.
De látnom kell a városközpontot,
ahonnan a pilóták startolni fognak.
És szívesen meg is mutatjuk,
miután előadtuk a Kutyatlonos üdvözlőtáncunkat.
Milyen izgalmas!
Kész!
- Most már mehetünk a központba. - Végre.
Íme, Mancsváros központja.
Nagyon szép. És a folyópart, ahonnan a hajók indulnak?
Az is kész!
Csak még vetünk rá egy gyors pillantást Bukfenccel.
Egyáltalán nincs kész. Tartsd föl!
Már itt se vagyunk, sziasztok!
Ismerek egy hangulatosabb utat a folyó mentén,
gyönyörű virágokkal.
Mint ezek.
Ó, de jó illatuk van!
Plecsni, biztosan nem leszünk kész időben.
Tudunk esetleg segíteni?
Igen, segítsetek Samunak a Versenypályán,
mi a folyóhoz megyünk.
Gyerünk, kutyusok, gyerünk!
Egy kutyómosó akadály rendel.
Kicsit balra. Tökéletes.
Meg is volnánk.
- Szerintem kész vagyunk. - Még nem!
- Szia, Leo. Mi a baj? - Nincs célvonal.
Honnan fogom tudni, hogy nyertem-e?
Jaj, ne! Még nem érkezett meg a célszalag, amit rendeltem.
Csahos szavamra mondom, végünk van.
Bocsi, csak gyakoroltam.
Akkor most át fogják tenni a versenyt Vakarly Hillsbe?
Nem, mert lett egy ötletem.
Lídia néni, nem tudnál csinálni nekünk egy célszalagot?
- Dehogynem! - Szuper!
Egy év múlva jöhettek is érte.
Egy év múlva?
Igen, előbb össze kell szednem hozzá az anyagokat,
és ki kell járnom a szalagkészítő iskolát.
Sőt, legyen inkább két év.
Figyelj, Lídia néni.
Én hiszek benne, hogy bármit meg tudsz csinálni.
Te vagy az egyik legtehetségesebb kutya egész Mancsvárosban.
Milyen kedves, hogy ezt mondod. És milyen igaz!
Máris nekikezdek.
Plecsni, jön a Nagykutya!
Időt kell nyernünk. Gyere!
Nagykutya!
Most jut eszembe, hogy még nem is hallottad
Bukfencet közvetíteni.
De most adhatunk egy kis ízelítőt.
Plecsni lesz a versenyautó.
Csahos Bukfenc élőben jelentkezik,
amint egy borzas’tóan gyors versenyautó
száguldozásának lehetünk szemtanúi.
Micsoda izgalom!
Engem nem szórakoztat.
Egy kis szalag, egy ilyen kalap,
olyan kalap, még egy kis szalag, és kész.
Leo, vigyél át a másik partra gyorsan!
Most repülő vagyok!
Micsoda szárnyaló teljesítmény!
Na, most már látnom kell a folyót.
- Utat! - Jaj, ne!
A folyópart…
egyszerűen lenyűgöző!
És milyen különleges a célszalag!
Mondtam, hogy Mancsváros készen áll a Kutyatlon megrendezésére.
Nagyszerű! Már csak a Versenypályát kell megnéznem.
És gyorsan. Szerencsére versenygyalogló bajnok vagyok.
Bocsi, Plecsni. Mennem kell.
Nagykutya, várj!
Bukfenc, meg kell előznünk őket.
Odarepülünk!
Oda se merek nézni. Mennyire rossz a helyzet?
Csodásan néz ki minden!
Húha! Kész a pálya!
Majdnem.
A bohócok még felfújnak egy hatalmas lufit, ami engem formáz.
Ez nem hangzik túl jól.
Segítsetek! Nem tudom kikapcsolni a lufifújó gépet!
O-ó!
Valamivel le kell súlyoznunk a lufit!
Miből van itt sok?
- Kutyából? - Jó lesz!
Kekszi, fel tudod lőni az ágyúval a bohócokat a lufi tetejére?
Persze. De több kutyára lesz szükség.
Munkakutyák, segítetek?
Hát, még sose lőttek ki minket ágyúból.
- Még engem meg Bukfencet sem. - Mi, nekem is kell?
Igen, mert hiszek magunkban.
Együtt süvítve a levegőben meg tudjuk menteni azt az ugratót!
- Mit szóltok? - Vágjunk bele!
Én is jövök.
Kilövésre felkészülni! Három, kettő…
Sikerült! Megcsináltuk!
Vigyázzatok!
- Au! - Au!
Pont a farkamra!
De a lényeg, hogy süllyed az ugrató.
Nagykutya, tudom, hogy ez nem fest túl jól.
Azt hittük, kész leszünk, de…
Ez fantasztikus volt!
Igen?
Eszembe juttatta, miért választottam Mancsvárost a verseny helyszínéül.
Mert ti mindig segítetek egymásnak.
Ami azért is jó, mert a verseny
pár perc múlva kezdődik. Ott találkozunk!
Juhú!
Hát, ismét találkozunk.
Sziasztok, Terrier Ikrek.
Talán a Nagykutyát lenyűgöztétek,
de tudjátok, ki az, akit nem?
Sarolt nénikénket.
Nem, hanem minket.
Mert Mancsváros sosem fog minket legyőzni!
Tavaly is mi nyertük meg a Kutyatlont,
és idén is miénk lesz a kupa!
Ráadásul most a hazai szurkolóitok előtt verünk el titeket!
Talán elfelejtettétek, hogy velünk van
a világ legnagyszerűbb versenyzője?
Agár Samu!
Azt hiszem, kificamodott a farkam, amikor ráestem.
Ha nem jön rendbe, nem fogok tudni versenyautóba ülni.
Csahos Bukfenc élő kommentje a Versenypályán zajló eseményekről: O-ó!
Sietünk a versenyre, hogy legyen még helyünk.
Alig várjuk már, el nem késhetünk.
Nézzétek, meg is érkeztünk!
Szendvicsek.
Jaj, a szendvicsekről megfeledkeztünk.
Azt hittem, hogy nálad vannak,
de biztos a konyhapulton maradtak.
És innivalót hoztatok?
Igen, meg szalvétát és mogyorót.
Király.
„Kutyatlon – Második rész”
Nagyon fáj a farkad, Samu?
Nagyon! Főleg ha csóválom.
Tegyél rá jeget.
Vagy egy tál fagyasztott lasagnét.
Au!
Ha „lasagnét” hallok, mindig csóválni kezd a farkam.
Au! Jaj!
- Adjátok fel. - Azt már nem!
Az autóverseny a légi és vízi szám után jön.
Addig Samu még bőven ki tudja magát pihenni.
Akkor találkozunk a startnál.
Vakarly Hills, gyerünk.
Menjünk mi is, hogy le ne késsük a startot.
Jó. Gyerünk, Mancsváros, gyerünk!
Ez hihetetlen!
Mindenhonnan jöttek kutyusok.
- És a mancsvárosiak is mind itt vannak. - Hurrá!
Köszönöm, hogy eljöttetek.
Örömmel jelentem be, hogy a Kutyatlon napja végre elérkezett.
A verseny megkezdéséhez
kérlek üdvözöljétek a kommentátorunkat, Csahos Bukfencet!
Ki szeretne egy jó kis versenyt látni?
Én unikornisokat is szeretnék látni!
Unikornist! Unikornist!
Hamarosan kezdődik az első futam.
Vaukapellák, daloljátok el, mi az.
A légi verseny.
A mai nap versenyzői Orrontóból,
Kuty Yorkból, Vakarly Hillsből
és persze Mancsvárosból érkeztek.
Anya, itt a csapatfőnököd beszél.
Készen állsz?
- Nem. - Nem?
Ezt hogy érted?
Nem tudtam, hogy a Terrier Ikrek is itt lesznek.
Nem győzhetek egy bajnok pilóta ellen.
- Ugyan, csak egy-két aranya van. - Inkább egy csomó.
- Ideje elkezdeni a versenyt. - Anya, meg tudod csinálni!
Vigyázz, kész, gyerünk, kutyusok, gyerünk!
A versenyzők nekiindultak, és Vakarly Hills már most az élre tör.
Remélem, szerettek veszíteni.
A versenyzők elérkeztek az első akadályhoz, a karikához.
Mancsvárosnak jól jönne egy kis segítség,
Vau Anyu a harmadik helyre esett vissza.
Ne add fel, Anya!
Most pedig egy hatalmas csont alatt kell átrepülni a pilótáknak.
Végül a hegycsúcs jön,
amit meg kell kerülniük, hogy visszaindulhassanak a cél felé.
Már jönnek is. De baj van!
Mancsváros az utolsó helyen kullog.
Segítenem kell neki valahogy.
Mancspapi, nincs nálad egészen véletlenül a gitárod?
Nevetséges kérdés. Persze, hogy nálam van!
Nagyszerű!
Szerintem Anyának segítene egy lelkesítő dallam.
- Hallod ezt, Anya? - Hallom.
És nagyon kedves tőletek, de nem tudom megnyerni a versenyt.
Nem számít, már most győztes vagy.
Fantasztikus pilóta vagy, aki vállalta a kihívást.
De drága vagy, Plecsni.
Úgyhogy mutasd meg, mit tud a léghajód!
Szerintem van benne még egy sebesség.
Mancsváros megelőzni látszik Kuty Yorkot.
És Orrontót is.
Gyerünk, Anya! Vakarly Hills mindjárt célba ér!
De előbb én fogok!
Mancsváros a légi verseny győztese!
Ez az, Anya!
A légi verseny győzteseként Mancsváros kapja a kupát a táblán.
Vaukapellák, daloljátok el, mi jön most.
Még több versenyzés, de most a vízen.
Pontosan. Irány a folyó!
Plecsni, gratulálok a légi versenyhez.
Anyukád nagyon ügyes volt.
Köszi, Samu! Hogy van a farkad?
Segített a lasagne?
Igen, amíg ki nem olvadt, aztán megettem ebédre.
- De mindjárt rajthoz kell állnod. - Tudom.
Szerencsére az orvosom épp ráér, hogy fogadjon.
Jó napot, Dr. Aknakutya.
Hát, erre nem számítottam.
És máris kezdhetjük.
Versenyzők, sorakozzatok fel a startnál.
- Hogy érzed magad, Leo kapitány? - Nem fog menni, Plecsni.
Senki se mondta, hogy a Terrier Ikrek is itt lesznek.
Csak nem elhozta magával az összes kupáját?
Rosszabb. Egy hatalmas szobrot állított magáról az összes kupájával.
De jól nézek ki!
Leo, azért választottalak téged kapitánynak,
mert egész életedben versenyeztél.
Ideje megmutatnod mindenkinek, mire vagy képes!
Oké, mindent bele!
Minden versenyző felkészült a vízi akadályversenyre,
ami a kalapos célszalagig tart.
Vigyázz, kész…
Gyerünk, kutyusok, gyerünk!
A versenyzők elindultak.
A közvetítésben pedig partnerem lesz
a legjobb barátom, Mancsváros csapatfőnöke, Vau Plecsni!
Köszönöm, Bukfenc!
Meg kell mondjam, Leo elkapta a hullámot.
El bizony. Mancsváros előretör a versenyben
a kutyómosó akadály előtt.
Mennyi szappan!
Most jön a szlalom pálya.
Vakarly Hills felzárkózni látszik.
- Hajrá, Leo, megy ez! - És már el is érkeztünk
az utolsó akadályhoz, a nagy ugratóhoz.
Micsoda ugrás!
Leo vezet, megállíthatatlanul száguldva a célvonal felé.
Jaj, ne!
Vakarly Hills viszi a vízi futamot!
Ha izgatottnak tűnök, az csak a kommentátori hangvétel miatt van.
Igazából fel vagyok zaklatva, de ki tudná megmondani?
- Sajnálom, hogy csalódást okoztam. - Viccelsz?
Leo, hihetetlen voltál a pályán!
Nem számít, hogy győztél-e végül.
Nézd, mennyire imád mindenki!
Leo! Leo!
Köszönöm, Plecsni csapatfőnök.
És mi jön most, Vaukapellák?
Autós verseny következik, autókkal.
Ideje hát átmennünk az utolsó futam színhelyére, a stadionba.
Bukfenc! Elvigyelek?
Igen, légyszi’. És köszi!
Végre itt vagyunk
a Kutyatlon utolsó futamán! És ott van Samu is!
Megyek a mikrofonhoz, hogy bejelentsem a kezdést.
Sok szerencsét!
Nem kell szerencse, ha itt van Agár Samu!
Samu, jobban van a farkad?
Sokkal jobban.
Főleg miután Dr. Aknakutya rögzítette ezzel a hatalmas gipsszel.
Csak sajnos így nem férek be a versenyautómba.
Hoppá!
Úgyhogy nem tudok indulni a versenyen.
Mi? De nem adhatjuk fel!
És ki mondta, hogy feladjuk?
Azt szeretném, hogy te versenyezz helyettem.
Hogy én? Kizárt. Nem vagyok olyan gyors, mint te,
és még sose indultam ilyen nagy versenyen.
Az a Vau Plecsni, akit én ismerek, sose mondana ilyet.
Így van.
Én is izgultam a verseny előtt, de te önbizalmat adtál.
Nekem meg azt mondtad, hogy nem a győzelem számít,
hanem hogy mindent beleadjunk.
Engem is te bátorítottál,
és igazad volt, tényleg nagyon jól megy ez a kommentálós dolog.
Plecsni, mi mind hiszünk benned. Ideje, hogy te is higgy magadban.
Igazatok van. Benne vagyok!
Kezdődjék hát a verseny!
Sok szerencsét. Szükséged lesz rá.
Mancsváros és Vakarly Hills egyelőre döntetlenben.
Ez a futam döntheti el, melyikük nyeri a Kutyatlont.
Vigyázz, kész…
Gyerünk, kutyusok, gyerünk!
A versenyzők elstartoltak. A legjobb barátom, Plecsni robog elöl.
Juhú!
Plecsni éles kanyarokkal veszi
a szlalom akadályokat.
De Vakarly Hills is ott van a sarkában.
Vakarly Hills átveszi a vezetést.
Vau Plecsni egyre jobban lemarad.
Vajon el tud szökni Vakarly Hills mellett?
Esélyed sincs.
Samu, nem tudom megelőzni!
Csak nézz körül, Plecsni. Egész Mancsváros hiszi, hogy meg tudod csinálni.
Plecsni! Plecsni!
Ne feledd, a nagy versenyzők nem csak gyorsak, okosak is.
Van egy ötletem.
Nem hiszek a szemeimnek!
Vau Plecsni két keréken száguld!
Juhú!
Plecsni megelőzte Vakarly Hillst,
de meg tudja tartani az előnyét a célvonalig?
Gyerünk, kutyus, gyerünk!
Mancsváros nyeri a Kutyatlont!
Juhú! Sikerült!
Gratulálok, Plecsni!
Köszönöm.
Szeretnél mondani valamit a hazai szurkolóknak?
Igen.
Lehet, hogy az én kezemben van a kupa, de a győzelem mindannyiunké,
mert az egész város támogatása kellett hozzá.
Éljen Mancsváros!
Vaukapellák, ti jöttök!
- Éljen Mancsváros! - Mancsváros, Mancsváros.
Éljen Mancsváros!
Gyerünk, Mancsváros kutyusai!
Gyerünk, kutyusok, gyerünk!
Gyerünk, Mancsváros kutyusai!
Gyerünk, kutyusok, gyerünk!
P. D. Eastmans könyve alapján Kiadja a RANDOM HOUSE
Vauauau
A feliratot fordította: Kakuszi Panna